|  |
| --- |
| REPUBLIKA E KOSOVËSKOMUNA E LIPJANITREPUBLIKA KOSOVA O P Š T I NA L I P J A N REPUBLIC OF KOSOVA MUNICIPALITY OF LIPJAN |

**K O M U N A L I P J A N**

**DREJTORATI PËR SHËNDETËSI DHE PËRKUJDESJE SOCIALE**

**QENDRA PËR PUNË SOCIALE NË LIPJAN**

 **DRAFT**

**PROJEKT STATUTI**

**I QENDRËS PËR PUNË SOCIALE NË LIPJAN**

Lipjan

Korrik, 2017

Kuvendi i Komunës së Lipjanit, bazuar në nenin 11, nenin 12 pika 12.1 dhe 12.2, nenin 17 shkronja (k) të Ligjit për Vetëqeverisjen Lokale Nr.03/L-040 (Gazeta zyrtare e Republikës së Kosovës, Nr.28/2008), nenit 6 dhe nenit 7 të Ligjit për Shërbime Sociale dhe Familjare, Ligjit Nr. 04/L-081 Për Ndryshimin dhe Plotësimin e Ligjit Nr. 02/L-17 Për Shërbime Sociale dhe Familjare, dhe të nenit 49, pika 49.1, Nr 2, shkronja (dh) të Statutit të Komunës Lipjan 1Nr.110-623, të datës 26.09.2008, me propozim të Qendrës për Punë Sociale, Kuvendi i Komunës së Lipjanit, në mbledhjen e mbajtur më, \_\_\_\_\_\_\_\_\_\_\_\_\_\_\_\_\_\_\_2017 miraton:

**S T A T U T I N**

**E**

**QENDRËS PËR PUNË SOCIALE**

Kapitulli I

DISPOZITAT E PËRGJITHËSHME

Neni 1

Përkufizimi

1.1 Statuti i Qendrës për Punë Sociale në Lipjan, është akti më i lartë juridik i këtij Institucioni, me të cilin rregullohet emërtimi, selia, rregullimi i brendshëm, struktura dhe funksionimi i Qendrës për Punë Sociale.

1.2 Statuti i Qendra për Punë Sociale zbatohet, në kuadër të dimensionit social brenda kopetencës profesionale dhe administrative të Komunës së Lipjanit.

 Neni 2

 Qëllimi

Qëllimi i këtij Statuti është që të krijoj një kornizë rregullative për organizimin dhe ushtrimin e veprimatarisë së Qendrës për Punë Sociale, në përputhje me legjislacionin dhe nevojat e komunitetit.

 Neni 3

 Objekti i Rregullimit

Me këtë Statut rregullohet: Nocioni, emërtimi, selia, simbolet, statusi juridik prezantimi dhe përfaqësimi, funksionimi i veprimtarisë dhe përgjegjësitë e Qendra për Punë Sociale, mbikkëqyerja e brendëshme struktura organizative e institucionit, udhëheqja dhe trupat e saj,organizimi sindikal, pronësia, buxheti, financat, transparenca, kofidencialiteti, përcaktohet dhe rregullohet kompetenca ligjore, administrative dhe profesionale në ushtrimin e veprimatarisë së përkujdesit social dhe familjar në Qendrën për punë sociale ( në vazhdim të tëkstit QPS)

 Neni 4

 Qendra për Punë Sociale

4.1 Sipas këtij Statuti, **Qendra për Punë Sociale (QPS**) është institucion publik profesional i nivelit Komunal, kompetent për mbrojtjen e qytetarëve në nevojë sociale, brenda territorit administrativ të komunës.

4.2 **Qendra për Punë Sociale**  kujdeset që banorët e saj në nevojë për shërbime sociale t’i gëzojnë të drejtat e tyre për shërbime, pa dallim race, etnie, gjinie, gjuhe, religjioni, dhe orientime tjera, me qëllim që çdo person apo familje në nevojë, e cila është banore e komunës, apo gjendeët në teritorin e komunës së Lipjanit të ketë qasje të barabartë në marrje të shërbimeve sociale, në kuadër të kompetenncës ligjore në përkujdesje sociale.

Kapitulli II

 STATUSI JURIDIK PREZANTIMI DHE PËRFAQËSIMI

Neni 5

5.1 Qendra për Punë Sociale është person juridik me të drejtën për të administruar në kuadër të kompetencave dhe pronësisë së saj me shërbime sociale dhe familjare, si dhe për aktivitete tjera në përmbushjen e përgjegjësive ligjore.

5.2 Qendra për Punë Sociale në cilësinë e personit juridik komunal ofron shërbime sociale dhe familjare të përkujdesjes sociale, këshillim dhe ndihmë materiale për qytetarë në nevojë sociale.

5.3 Asnjë organ tjetër përveç, QPS nuk mund të lëshoj ndonjë urdhëresë apo të ndikojë në ndonjë mënyrë tjetër lidhur me menaxhimin profesional, të cilit do rast të shërbimeve sociale dhe familjare dhe të ketë qasje në të dhënat kofidenciale.

5.4 Drejtori i QPS, ka të gjitha autorizimet për përfaqësimin juridik në kuadër të veprimtarisë së QPS-së.

5.5 Aktet juridike të QPS janë: Statuti, rregulloret, urdhëresat, vendimet, përmes të cilave

 rregullohen çështjet nga veprimtaria e institucionit.

5.6 Qendra për Punë Sociale, disponon me mjete dhe pasuri në emër të saj, të cilat i përkasin Komunës.

* 1. QPS-ja si institucion për mbrojtjen e qytetarëve në nevojë sociale, financohet nga fondet e Buxhetit të Kosovës.

Kapitulli III

EMERTIMI, SELIA DHE SIMBOLET

 Neni 6

* 1. Emri i Institucionit është: QENDRA PËR PUNË SOCIALE – LIPJAN**.**

* 1. Selia e Qendra për Punë Sociale është në Lipjan, Rruga “28 Nëntori” Nr. 5.
	2. Emërtimi i institucionit të Qendrës për Punë Sociale vendoset në Objekt të QPS dhe

në objektet e degëve të saja, shkruar në gjuhët zyrtare në përdorim në Kosovë.

6.4 Për ndryshimin e emrit dhe të selisë së Qendra për Punë Sociale, vendos Kuvendi i Komunës.

* 1. QPS në komunikim zyrtar, bartë stemën e Komunës së Lipjanit dhe të Republikës së

Kosovës.

Kapitulli IV

 VULAT DHE PËRMBAJTJA NË QARKULLIM JURIDIK

Neni 7

7.1 Qendra për Punë Sociale posedon vulën e rrumbullakët dhe katrore, që në qarkullim juridik paraqitet si: Qendra për Punë Sociale –Lipjan, përmbajtja dhe përdorimi i të cilave rregullohet me ligj.

1. Vula e rrumbullakët (qendërore) ka këtë përmbajtje:
* Rrethi i parë: Republika e Kosovës
* Rrethi i dytë: Komuna e Lipjan
* Rrethi i tretë: Drejtorati për Shëndetësisë dhe Përkujdesje Sociale
* Rrethi i katërt: Qendra për Punë Sociale
* Në mes të vulës është stema e rregulluar me ligj.
1. Vula katrore, e pranimit dhe dorëzimit duhet të ketë këtë përmbajtje:
* Republika e Kosovës
* Komuna e Lipjan
* Drejtorati për Shëndetësi dhe Përkujdesje Sociale
* Qendra për Punë Sociale në Lipjan
* Numri i protokollit.
* Numri i faqeve
* Data
* Vula duhet të përmbajë emërtimin e institucionit dhe selinë, të shkruar në gjuhët zyrtare që janë në përdorim në territorin e Komunës.

7.2Drejtori i Qendrës Për punë Sociale vendos për mënyrën e përdorimit, dhe autorizimin e personit për përdorim dhe ruajtjen e tyre.

 Kapitulli V

 VEPRIMTARIA DHE PËRGJEGJËSITË E QENDRËS

 PËR PUNË SOCIALE

 Neni 8

8.1 Qendra për punë Sociale përfshinë përkujdesje sociale për banorët e Komunës në nevojë për shërbime sociale dhe familjare, si një dimension me interes të veçantë shoqëror, për mirëqenien e qytetarëve, përmes ofrimit dhe zbatimit të legjislacionit përkatës për shërbime sociale dhe familjare në Kosovë.

8.2 Në kuadër të QPS vepron Organi i Kujdestarisëkompetent për çështje sociale, përgjegjës për mbrojtjen e interesave të fëmijëve dhe të rriturve, i përbërë nga një grup ekspertësh që vepron në kuadër të Qendrës për Punë Sociale.

* 1. QPS-ja ushtron veprimtarin e saj brenda e kompetencave që i jep Ligji për Shërbime

Sociale dhe Familjare në:

* Ofrimin e shërbimeve sociale dhe familjare brenda territorit të saj, sipas standardeve të specifikuara nga Ministria.
* Administrimin e skemës së ndihmave sociale dhe në ofrimin e asistencës sociale për familjet në nevojë sipas kitreveve të përcaktuara me Ligj.

* Vlerësimin e nevojës për shërbime sociale për personat dhe familjet në nevojë,

( sipas LSHSF, në vazhdim të tekstit person dhe familje në nevojë, nënkupton: )

1. Cilindo person që gjendet në territorin e komunës, pa marrë parasysh statusin apo vendin e origjinës, i cili ka nevojë për shërbime sociale për shkak së është:
* Fëmijë pa përkujdesje prindore, fëmijë me sjellje asociale, delikuent i mitur, person

në marrëdhënie të çrregulluara familjare, i moshuar pa përkujdesje, person me ngecje në zhvillim dhe aftësi të kufizuar, person i rrezikuar nga shfrytëzimi apo abuzimi, trafikimi, në varësi nga substancat narkotike, në përballje me situatë emergjente ose fatkeqësi të shkaktuara nga natyra apo njeriu, ndonjë arsye tjetër që i bën ata persona nevojtarë.

b)**Familje në nevojë -** konsiderohet ajo familje kur njërit ose të dy prindërve apo kujdestarit u nevojitet ndihma në përkujdesjen për fëmijën për shkak të gjendjes së tyre ose gjendjes së fëmijës, në rrethana kur fëmija është duke pësuar dëmtim serioz për shkak të lënies pas dore, abuzimit nga ana e prindit ose prindërve të tij, për shkak të paaftësisë së prindit ose prindërve apo kujdestarit që të përkujdesen për të në mënyrë adekuate, ose i është ekspozuar mundësisë që të përjetojë diçka të tillë.

* Zhvillimin të programit vjetor për shërbimeve sociale dhe familjare.
* Mbajtje të shënimeve dhe statistika, të cilat përmbajnë të dhënat mbi aktivitetet e zhvilluara në kuadër të përkujdesjes sociale dhe familjare.

8.5 Qendra për Punë Sociale ushtron veprimatarinë e saj në bazë të legjislacionit në fuqi, dhe në kuadër të standardeve të specifikuara nga MPMS, përfshirë numrin dhe llojin e personelit profesional, profilizuar në: Shkencë të punës sociale, pedagogjisë, psikologjisë, sociologjisë, drejtësisë ose në ndonjë lëmie tjetër të lidhur ngushtë me shërbimet sociale dhe familjare.

8.6. Drejtorati për Shëndetësi dhe Përkujdesje Sociale, siguron përgatitje adekuate, mbështetëse, logjistike e materiale për veprimatarinë e QPS në rastet e shërbimeve urgjente, sociale dhe familjare të cilat kërkojnë itervenim jashtë orarit të rregulltë të punës, gjatë mbajtjes së kujdestarisë pasive në kuadër të shërbimit social në QPS.

8.7 Komuna, përmes Drejtorati për Shëndetësi dhe Përkujdesje Sociale, është përgjegjëse për sigurimin e ofrimit të shërbimeve sociale dhe familjare brenda territorit të saj sipas standardit të specifikuar nga Ministria me LSHSF.

Neni 9

* 1. Përgjegjësitë e QPS janë:
1. Ushtrimi i kompetencave që ia jep Ligji për Shërbime Sociale dhe Familjare.
2. Formimi i Organit të Kujdestarisë në kryerje të detyrave që kërkohen për këtë funksion siç janë përcaktuar me ligjet përkatëse të Kosovës.
3. Vlerësimi profesional për secilin individ ose familje që jeton ose gjendet në teritorin e Komunës së Lipjanit, e që kërkon ndihmë prej saj ose në ndonjë mënyrë tjetër mësohet apo shihet se ka nevojë për shërbime sociale dhe familjare.
4. Funksionalizimin e këshillit të ekspertëve në kuadër të Qendrës për Punë Sociale.
5. Funksionalizimin e këshillit drejtues në kuadër të Qendrës për Punë Sociale.
6. Ngritja e kapaciteteve profesionale në lëminë sociale në kuadër të Qendrës Për Punë Sociale.
7. Zbatimi i rregulloreve,udhëzimeve dhe procedurave të përcaktuara me legjislacion.
8. Kompetenca tjera të përcaktuara me ligj.

 Kapitulli VI

STRUKTURA ORGANIZATIVE E INSTITUCIONIT

 Neni 10

10.1 QPS-ja për të realizuar funksionin e saj të përkujdesët social, është e organizuar përmes shërbimeve:

1. Shërbimit Social.
2. Shërbimit të Asistencës Sociale.
3. Shërbimi Administrativ-Financiar.

10.2 Qendra për Punë Sociale ka të rregulluar edhe sistemin e evidencës elektronike, përpunimit të dhënave përmes data bazave përkatëse në kudër të shërbimeve.

 Neni 11

11.1 Shërbimi Social, është shërbim profesional në kuadër të QPS-së, dhe ka rolin e Organit

të Kujdestarisë sipas Ligjit për Shërbimet Sociale dhe Familjare.

11.2 Shërbimi i ndihmave sociale është shërbim mbështetës për ofrim të ndihmës së përkohshme

financiare për familjet që janë në varfëri.

11.3 Shërbimi Administrativo-Financiar është përgjegjës për menaxhim administrativ dhe financiar të institucionit, QPS-së.

Neni 12

12.1 Shërbimet në kuadër të QPS-ës, menaxhohen nga udhëheqësit e shërbimeve.

12.2 Udhëheqësit e shërbimeve emërohen me konkurs intern dhe publik nga komuna, të cilët

 duhet të kenë përvojë profesionale së paku katër vjeçare.

12.3. Udhëheqësi i shërbimit të ndihmës sociale, emrohet nga Komuna, në pajtim me ligjet në fuqi dhe duhet të ketë përvojë profesionale së paku katër vjeçare.

12.4 Dispozitat më të hollësishme mbi organizimin e brendshëm të QPS-së, dhe shërbimeve të saja, përcaktohen me Rregulloren mbi organizimin e brendshëm dhe sistematizimin e vendeve të punës.

 Kapitulli VII

 UDHËHEQJA DHE TRUPAT KËSHILLUESE NË QPS

 Neni 13

13.1 Trup e QPS konsiderohet: Këshilli Drejtues, i cili themelohet me qëllim të shqyrtimit të çështjeve në kuadër të veprimtarisë së QPS, i përbërë nga drejtori i QPS dhe udhëheqësit e shërbimeve.

**13.2 Këshilli Drejtues, merr:**

1. qëndrim dhe jep propozim lidhur me zgjidhjen çështjeve organizative e profesionale;
2. Rekomandon zbatim të standardeve dhe metodave të reja në kuadër të punës sociale;
3. Ndërmerr masa në përmirësim të praktikës profesionale, dhe kushteve për zhvillimin e veprimtarisë në shërbimet përkatëse.

Neni 14

14.1. QPS ka Këshillin e ekspertëve, i cili e drejton aktivitetin e QPS-së nën udhëheqjen e drejtorit, dhe përbëhet nga të gjithë zyrtarët e shërbimeve sociale të punësuar në të.

14.2. Këshilli i ekspertëve ushtron funksionet, të cilat parashihen me dispozitat përkatëse të Ligjit për Shërbime Sociale dhe Familjare, si në vijim:

1. Realizon punë profesionale dhe aktivitetet specifike brenda QPS-së, të përcaktuara me ligj dhe rregullore.
2. Organizon punën në QPS dhe degët e saj.
3. Zgjidhjen e problemeve të ndërlikuara profesionale dhe ushtrimin e të drejtave dhe aktiviteteve tjera të QPS-së në rastet më të rënda individuale
4. Ngritjen e kapaciteteve profesionale
5. Çështje të tjera të parapara me ligj dhe me këtë Statut.

14.3 Kompetentë se kush mund të jetë profesionist i shërbimeve sociale dhe familjare është Këshilli i Përgjithshëm për Shërbime Sociale dhe Familjare, Ministria përkatëse.

14. 4. Kompetentë se kush mund të jetë shërbyes civilë në kuadër të shërbimeve sociale, dhe të procedurave tjera etike e disiplinore është Komuna, sipas legjislacionit për shërbyes civil në Kosovë, dhe akteve tjera të nxjerr nga Komuna.

Neni 15

15.1 QPS-në e udhëheq drejtori.

15.2 Drejtori është përgjegjës për ushtrimin e kompetencave të përcaktuara me ligj dhe në

kuadër të këtij statuti për QPS-në. Ai e prezanton dhe e përfaqëson QPS-në.

Neni 16

 16.1. Drejtori i QPS është drejtues profesional-civil, sipas Ligjit të Shërbimit Civil, i cili nuk ka pozitë drejtuese mandatore ose politike.

16.2. Mbajtësi/ja e kësaj pozite drejtuese duhet të kenë më së paku pesë vite përvojë pune profesionale.

 Neni 17

17.1. Drejtori i QPS-së mbanë përgjegjësi për menaxhim të gjithëmbarshëm të veprimtarisë së QPS, në zbatueshmëri , organizim e udhëheqje të punës në pajtim me dispozitat e këtij Statuti dhe në kuadër të kompetencave ligjore të parapara me legjislacionin përkatës.

* 1. Drejtori i QPS mban përgjegjësi për programin e punës në QPS-së, i cili program

përfshinë planifikimet në nivel të institucionit, objektivat, aktivitetet, shërbimet dhe buxhetin për vitin vijues.

17.3 Drejtori i QPS-së i jep llogari Komunës (Drejtoratit për Shëndetësi dhe Përkujdesje Sociale), për përdorimin në mënyrë të efektshme dhe të dobishme të resurseve të akorduara për ofrimin e shërbimeve sociale dhe familjare.

17.4 Drejtori i QPS-së, i jep llogari Ministrisë (MPMS), për mbajtjen në nivel të standardeve të praktikës profesionale dhe ushtrimin e kompetencave dhe përgjegjësive të përcaktuara me ligj.

17.5. Drejtori i QPS-së siguron përmes DSHPS ambient funksional pune dhe të sigurt.

17.6. Drejtori i QPS-së mbanë edhe përgjegjësitë në vijim:

1. Udhëheqjen e përditshme të procesit të punës dhe të këshillit drejtues të QPS (në përbërje prej udhëheqësve të shërbimeve)
2. Propozon planin për trajnime për personelin në QPS-së.
3. Bashkëpunon me institucionet relevante lidhur me çështjet sociale.
4. Zbaton praktikën e informim dhe raportimit në funksion të veprimtarisë së QPS.
5. I propozon Drejtoratit për Shëndetësi dhe Përkujdesje Sociale planin e punës dhe buxhetin për vitin vijues.
6. Zbaton buxhetin e miratuar në kuadër të vitit fiskal.
7. Sipas nevojës aplikon institucionin e mbikqyerjes dhe supervizimit përmes profesionistëve, apo organeve kompetente profesionale.
8. Aplikon lidhjen e Marrëveshjeve të Mirëkuptimit me autorizim të ekzekutivit komunal.

Kapitulli VII

 ORGANIZIMI SIDIKAL

 Neni 18

18.1 Zyrtarët e QPS mund të jenë pjesë e sindikatave, me anëtarësimin e tyre vullnetar mund’ ti realizojnë të drejtat dhe interesat e veta të garantuara me konventat ndërkombëtare të punës dhe me ligj.

* 1. Në rast greve të punëtorëve në QPS, duhet të sigurohet minimumi i kryerjes së detyrave të

punës apo shërbimeve sipas ligjit për greva.

Kapitulli IX

 MBIKËQYRJA/MONITORIMII PUNËS NË QPS

 Neni 19

19.1 Mbikëqyrjen/monitorimin e ofrimit të shërbimeve profesionale sociale dhe familjare

në QPS, e bënë Komuna përmes Drejtoratit për Shëndetësi dhe Përkujdesje Sociale dhe

Ministria e Punës dhe Mirëqenies Sociale përmes Departamentit për Politika Sociale dhe

Familjare në kuadër të autorizimeve ligjore.

19.2 Bazuar në legjislacionin në fuqi, Departamenti në emër të Ministrisë zhvillon inspekton shërbimet sociale dhe familjare, ofron këshilla dhe udhëzime sipas nevojës dhe pas inspektimit përpilon një raport i cili i dërgohet QPS-së dhe Komunës, përkatësisht Drejtoratit për Shëndetësi dhe Përkujdesje Sociale.

19.3 Mbikëqyrjen e përdorimit në mënyrë efektive dhe të dobishme të resurseve të akorduara për ofrimin e shërbimeve sociale dhe familjare, nga ana e QPS-së,e bënë Komuna përmes Drejtoratit për Shëndetësi dhe Përkujdesje Sociale.

 Kapitulli X

 PRONËSIA, BUXHETI DHE FINANCAT

 Neni 20

20.1. Pasurinë e QPS, e përbëjnë të drejtat dhe të mirat materiale që janë të evidentuara si pronë shoqërore, të cilat QPS-ja i ka në dispozicion.

 Neni 21

21.1 Çështjet buxhetore dhe financiare të QPS-së administrohen në mënyrë transparente ,në pajtim

 me rregulloret për përdorimin e fondeve nga Buxheti i Kosovës, dhe me të gjitha procedurat që

janë në përputhje me udhëzuesit e Ministrisë së Financave.

21.2 Të gjitha shpenzimet operative të QPS-së, mbulohen nga buxheti i Kosovës.

21.3 QPS në kuadër të Rregullores për taksa komunale krijon të hyra vetanake të cilat të hyra

përmes procedurave administrative dhe ligjore i kthehen në shfrytëzim QPS për nevoja emergjente.

21.4 Drejtori i Qendrës për Punë Sociale mund të kërkoj nga mekanizmat përkatës ligjor që të bëjë auditimin në shfrytëzimin e drejtë të mjeteve financiare.

Kapitulli XI

TRANSPARENCA NË PUNË

Neni 22

Struktura,kushtet dhe mënyra e ofrimit të shërbimeve të përkujdesjes sociale ,si dhe ushtrimi i veprimtarisë në kuadër të shërbimeve sociale dhe familjare në QPS, janë publike dhe transparente ndaj personave juridik dhe fizik, përveç rasteve kur bëhet fjalë për sekret afariste dhe profesional, e që kanë të bëjnë me dinjitetin personal dhe familjar.

Neni 23

Informatat dhe të dhënat mbi veprimtarinë si dhe shikimi i dokumentacionit të përkujdesjes sociale, u lejohen personav të autorizuar apo mjeteve të informimit në përputhje me rregullat ligjore, vetëm nga drejtori ose i punësuari i QPS-së, i autorizuar.

Kapitulli XII

KONFIDENCA PROFESIONALE

Neni 24

Zbulim i sekreteve zyrtare konsiderohet dhënia e dokumentacionit dhe të dhënave të tjera, në shikim, personave të paautorizuar, veprim i cili do t’i shkaktonte dëm imazhit dhe interesit të QPS-së, si dhe të klientëve që marrin shërbime nga QPS-ja.

 Neni 25

Sekret zyrtar konsiderohen:

1. dokumentet të cilat drejtori i vlerëson si sekret zyrtar;
2. të dhënat të cilat shërbimet kompetente i konsiderojnë sekrete dhe ia ofrojnë institucionit si të tilla;
3. masat dhe mënyra e veprimit në raste të krijimit të situatave të jashtëzakonshme;
4. dokumentacioni pronësoro-juridik i institucionit;
5. të dhënat tjera, publikimi i të cilave do të ishte në kundërshtim me interesat e institucionit dhe Komunës.
6. Sekret profesional konsiderohen të dhënat dhe dokumentacionet personale dhe familjare të klientëve që pranojnë shërbime sociale dhe familjare;.

 Neni 26

Mos ruajtja e sekretit zyrtar dhe profesional konsiderohet shkelje e rëndë e detyrave të punës.

 Neni 27

27.1 I gjithë komunikimi verbal, i shkruar ose elektronik lidhur me ofrimin e shërbimeve sociale dhe familjare në mes të një individi ose një familje që shfrytëzon shërbime të tilla dhe profesionistit të shërbimeve sociale dhe familjare, trajtohen me mirëbesim.

27.2. Të gjithë zyrtarët e shërbimeve sociale dhe familjare duhet që të gjitha informacionet për rastet e trajtuara t'i ruaj si konfidenciale, në të kundërtën është përgjegjës për shkelje profesionale dhe i nënshtrohet ndjekjes penale.

27.3.Çdo profesionist i shërbimeve sociale dhe familjare është i obliguar që ta respektojë Kodin etik të ofruesve të shërbimeve sociale dhe familjare të Republikës së Kosovës.

 Hyrja në fuqi

**Neni 29**

Ky Statut hyn në fuqi 15 ditë pune pas regjistrimit në zyrën e protokollit të Ministrisë përgjegjëse për vetëqeverisje lokale, si dhe pas publikimit në ëebfaqen e Komunës.

KUVENDI I KOMUNËS SË LIPJANIT

01.Nr.\_\_\_\_\_\_\_\_\_\_\_\_\_, më \_\_\_\_\_\_\_\_\_\_\_\_\_\_\_

 KRYESUESI I KUVENDIT KOMUNAL

 \_\_\_\_\_\_\_\_\_\_\_\_\_\_\_\_\_\_\_\_

 /Vlora Limani – Hajnuni/